Denise Scott Brown

Denise Scott Brown, sortzez  Denise Lakofski (Nkana, Zambia, 1931ko urriaren 3a) jatorriz Ipar Rhodesiako (egungo Zambia) Kitwe auzokoa den arkitekto eta urbanista estatubatuarra da. Robert Venturirekin -bere bigarren senarra- lan handia egin izan du, baina Venturiren ospeak itzal egin izan dio.Katherine Smith, , dans Béatrice Didier, Antoinette Fouque et Mireille Calle-Gruber (dir.), , Éditions Des femmes, 2013, p. 3916-3917

 Biografia 

Arkitektura-ikasketak Johannesbourgeko Witwatersrand Unibertsitatean hasi zituen, eta Londresko Architectural Association School of Architecture-n eta Pensilvanian jarraitu. 1955ean, Robert Scott Brown arkitektoarekin ezkondu zen. 1958an, bere senarrarekin AEBetara emigratu zuen (senarra 1959an hil zen, bapatean). 1960an, urbanismoko masterra eskuratu zuen, eta, 1965ean, arkitekturakoa; biak ere Pensilvaniako Unibertsitatean. Ikasketa-garaian Robert Venturi ezagutu zuen, eta harekin ezkondu zen 1967an. 1960-1965 urteetan, Pensilvanniako Unibertsitateko Arte Ederretako Eskolan lan egin zuen, irakasle gisa. Eskolak eman zituen, halaber, Kaliforniako Unibertsitateko ingurune-diseinuko sailean (1965), Yale Unibertsitateko arkitektura-sailean (1967-1970), eta Harvard Unibertsitateko diseinu-eskolan (1989).

Venturik eta John Rauchek sortutako agentzian sartu zen, eta, azken horrek alde egin ondoren, 1989an, agentziari Venturi Scott Brown and Associates (VSBA) izen jarri zioten; hamarkada askotan jardun du bertan lanean. Bere bigarren senarrak Pritzker saria jaso zuen Mexikon, 1991n. Sari-banaketaren zeremonia ofizialean, Robert Venturik honela amaitu zuen bere esker-emate hitzaldia: « Eta, azkenik, egin berri dudan deskribapen kronologiko honetan, gero eta gehiago erabili dudala pluraleko bigarren pertsona "gu": hau da, Denise eta biok. Nire esperientziak eta ikaskuntzak asko zor die nire kide den artistari, Denise Scott Brown. Bera gabe, ez nintzateke egun naizen erdia baizik».

Robert Venturik eta Denise Scott Brownek, Steven Izenour-ekin batera, arkitekturari buruzko gogoeta-lan bat idatzi zuten: Learning From Las Vegas. Lan nabarmena izan zen, haren irakurketa kritikoak egin ziren, eta egun ere garantzitsua da.https://www.naoslibros.es/libros/learning-from-las-vegas/978-0-262-72006-9/

Bere lan praktikoetan zein idatzi teorikoetan, arkitektura, hiri-plangintza eta alderdi soziala uztartzen saiatu da. Bere ustez, alderdi estetikoak ez ezik, arazo sozialak, ekonomikoak eta politikoak ere hartu behar dira kontuan plangintzetan.Clément Ghys, «  [archive] », sur Le Monde, 17 février 2020Valéry Didelon., «  [archive] », 2010Jean-Jacques Larrochelle, «  [archive] », sur Le Monde, 12 avril 2013

 Lan nagusiak 

 1970-1973: Brant etxea, Greenwich, Connecticut
 1972: Franklin Court, Filadelfia, Pennsylvania
 1978: Informazio Zientifikoko Institutua, Filadeldia, Pennsylvania
 1982, 1988-1991: National Galleryren zabaltzea, Londres
 1995: Orlando-Celebration banketxea, Florida
 1995: gasolindegia, Orlando, Florida
 1996: suhiltzaileen etxea, Orlando

 Oharrak eta erreferentziak 

 Kanpo estekak 

 "Denise Scott Brown arkitektoaren figura erreskatatu du Bilboko Arte Ederren museoak", Iñigo Astiz, 2026ko otsailaren 10eko Berria.

Kategoria:Ameriketako Estatu Batuetako arkitektoak
Kategoria:Hirigileak
Kategoria:Zambiako arkitektoak